2.	Principals dificultats del mercat de treball de la comarca del Maresme

Aquest primer apartat és una anàlisi de l’estructura econòmica del Maresme mitjançant els principals problemes identificats al seu mercat de treball durant les sessions de treball amb els membres integrants del Pacte per l’ocupació del Maresme. Aquests problemes no tenen per què ser comuns a tots els municipis de la comarca, ni tampoc l’han d’afectar en la mateixa mesura, però constitueixen efectivament dificultats a nivell comarcal, que ha estat el marc de referència a partir del qual s’han realitzat aquestes reflexions. 
El Pacte per l’ocupació de la comarca del Maresme no només contempla la necessitat d’incrementar la taxa d’ocupació a curt termini, sinó també millorar les condicions de treball, i en aquest sentit s’han d’engegar totes aquelles polítiques adreçades al foment de contractes de llarga durada, a la creació de llocs de treball d’alt valor afegit, la identificació de nous jaciments d’ocupació, l’afloriment de l’economia submergida, l’increment de la capacitació del capital humà mitjançant la formació, la conciliació de la vida laboral i familiar, a disminuir la sinistralitat laboral, foment de l’associacionisme, l’aposta per les tecnologies de la informació i la comunicació a l’empresa i els treballadors.
En concret, els principals problemes del mercat de treball de la comarca del Maresme que han emergit durant el procés de diagnòstic socioeconòmic, i que s’aniràn analitzant durant els següents apartats, han estat els següents:

-	La dificultat d’adequar la formació a un entorn canviant.
	Objectiu 1. Formació integrada i diversificada
	Objectiu 2. Planificació i detecció de les necessitats de l’oferta
	Objectiu 3. Formació TIC
	Objectiu 4. Bases de dades de formació

-	El fet de tenir una estructura econòmica poc diversificada i la reduïda dimensió de les empreses
	Objectiu 1. Identificar i impulsar noves activitats
	Objectiu 2. Xarxes de comunicació empresarial
	Objectiu 3. Suport a les empreses
	Objectiu 4. Mapa econòmic del territori

-	Treball dins de l’economia submergida
	Objectiu 1. Implementació de sistemes disuasoris
	Objectiu 2. Informació i assessorament
	Objectiu 3. Incentivar la contractació
	Objectiu 4. Acció institucional conjunta

-	Les condicions dels llocs de treball
	Objectiu 1. Conciliació vida familiar i professional
	Objectiu 2. Incentivar la contractació de qualitat
	Objectiu 3. Implementar sistemes de comunicació empresa-treballador
	Objectiu 4. Acció sindical

-	L’elevada incidència de l’atur associada a la temporalitat i l’estacionalitat de l’ocupació
	Objectiu 1. Anàlisi d’alternatives a l’estacionalitat
	Objectiu 2. Incentivar la contractació indefinida
	Objectiu 3. Anàlisi de nous jaciments d’ocupació
	Objectiu 4. Millor formació i qualificació